კასრისსერი
კასრისსერი — მთა საქართველოსა და თურქეთის საზღვარზე. მდებარეობს ერუშეთის ქედზე, მდინარეების ინჯასუსა (ურაველის მარჯვენა შენაკადი) და ქარზამეთისწყლის (მტკვრის მარცხენა შენაკადი) სათავეებში. ასპინძის მუნიციპალიტეტისა და არტაანის პროვინციის საზღვარზე. სიმაღლე ზღვის დონიდან 2944 მ. კასრისსერი აგებულია ნეოგენური ანდეზიტ-დაციტური ლავით. შემოსილია ალპური მდელოებით.